ming030890/wiki-yue-high-quality huggingface dataset:
聖神修院

聖神修院（Holy Spirit Seminary）響香港黃竹坑惠福道6號，原址係響1931年創辦嘅華南總修院（South China Regional Seminary / Regional Seminary of South China）。華南總修院響香港日治時期曾一度停辦，復辦後又因中國政權變更，華南地區冇修士嚟而停辦。天主教傳信部喺1964年將為華南總修院移交畀香港教區管理。同年原址響薄扶林太古樓一塊由巴黎外方傳教會所捐獻嘅土地嘅聖神修院（響1957年成立）搬到華南總修院原址發展，以培訓香港天主教神職人員做宗旨。
聖神修院而家除咗係香港訓練天主教神職人員同畀教友進修嘅重要地方外，亦都為教友提供圖書館、靜舍租用等服務同埋開放教區文物館畀已預約人士。亦有每月一次，名為「聆風樂禱」嘅讀經同畀一般人士參加嘅祈禱活動。
苦肉計

苦肉計（英文：bitter meat stratagem/bitter meat strategy）係三十六計入面嘅第34個計策，歸類入敗戰計，內容係故意傷害自己，換取敵方信任，令敵方疏於防範。
苦艾酒

苦艾酒係種烈酒，用苦艾去釀，帶茴香味，起源自瑞士。
苦行僧

苦行僧（英文：Sadhu）喺印度備受尊崇。苦行係古印度時期出現嘅一種宗教修練方式，唔洗頭，長期斷食甚至斷水、瞓釘床，行火炭路嚟練忍耐力同埋離欲。用髮膏整頭髮好有層次、啲衫成日穿穿哋，邊行邊念經文。
苦海孤雛

《苦海孤雛》（英文：Oliver Twist，中國大陸多譯為《霧都孤兒》，又譯《孤雛淚》），係英國作家狄更斯第二部作品，1838年由李察鞭利（Richard Bentley）出版。
如同狄更斯嘅其他小說，呢本書揭露咗好多當時嘅社會惡疾，如救濟院、童工、以及幫派吸引青少年犯罪等，試圖喚起大眾嘅注意。狄更斯使用諷刺同埋黑色幽默嚟對社會嘅虛僞作出嘲諷。
苦行

苦行（梵文：तपस्，拉丁轉寫：tapas）係印度各宗教嘅修行方法，通過各種超越自然、超越自我嘅行徑，以求獲得神靈嘅祝福或者解脫。
苦艾

苦艾（學名：Artemisia absinthium）又叫中亞苦蒿，係菊科蒿屬下一個品種。佢係釀造苦艾酒嘅原料。
苦苣苔科

苦苣苔科（粵拼：fu2 geoi6 toi4 fo1，學名：Gesneriaceae）係雙子葉植物綱唇形目嘅一個科。
苦瓜

苦瓜（粵音：fu2 gwaa1），係葫蘆科植物，亦係常見嘅瓜菜，味道甘苦，性質寒涼，所以又叫涼瓜（loeng4 gwaa1），又有種講法，話「苦瓜」苦苦聲唔好聽，所以嗌「涼瓜」，噉就可以同「良瓜」同聲。佢又有個名叫半生瓜，因爲通常人細個嗰時唔鍾意佢嘅苦味，到後來大個咗（過咗半生）先鍾意。
舊時粵語又將苦瓜叫做菩薘‎（粵音：pou4 daat6）。

食物
喺亞洲，好多人都用苦瓜煮嘢吃，通常用嚟炒餸。又有人用渠嚟整嘢飲，例如苦瓜茶、汽水等。
苦瓜汁

苦瓜汁，又叫涼瓜汁，係用苦瓜榨出嚟嘅果汁嘢飲。由於苦瓜味苦，所以通常會溝蜜糖、糖漿或者其他生果果汁飲。
義肢

義肢（假手假腳）（英文：Prosthesis）係人整出嚟，用嚟取代因傷而冇咗身體部份，可以係論暫時或咗長久嘅。有啲用嚟裝飾，好似假鼻，有啲有實際功能，好似假手假腳。
義烏

義烏係中國浙江金華一個縣級市，總面積1103平方公里，人口123萬。
義膽雄心

義膽雄心（英文名：Gangland Odyssey）係1990年上映嘅動作警匪港產片，由陳惠敏執導，劉德華、萬梓良、陳惠敏、姚煒同簡慧珍主演。
呢套戲喺1990年9月13號至26號上映嗰陣，總共收咗七百三十八萬幾港紙票房。
義氣

義氣係人格特徵，指朋友間重情義、守信，助人於難等，意思類似「夠朋友」，或英文諺語"A friend in need is a friend indeed"，係港產片同武俠小說，特別係幫會片中常見主題。
義王

義王（ji6 wong4，韓文：의왕시／義王市 Uiwang si */?）係韓國京畿道中南面嘅一個市，總面積53.46平方公里，約莫有158482個人喺嗰度住。
義神星

義神星（Astraea），即係小行星5，係太陽系小行星帶嘅一粒小行星，喺1845年12月8號發現。
義竹

義竹係中華民國臺灣嘉義縣一個鄉，人口1.7萬。
義莊

義莊，莊一種，暫時存放棺材嘅地方。古時有所謂落葉歸根，若果離鄉，而客死異鄉，按照習俗會返鄉下安葬。
早年華人從中國內地來香港，或到海外打工，大都希望死後能夠返鄉下安葬，嚮後人為先人搵到墓地安葬之前，義莊就提供靈柩或骨殖暫時擺放嘅地方。亦有客死異鄉嘅，搵唔到屋企人只好暫放義莊入面，或者窮到無以為殮，先放響義莊再搵其他辨法。

起源
有說大宋有范氏義莊，由范仲淹所設。
義烏機場

義烏機場（粵音：ji6 wu1 gei1 coeng4）係喺中國浙江嘅一個機場，喺1991年嗰陣起好。
能指同所指

能指（粵拼：nang4 zi2）同所指（粵拼：so2 zi2）係符號學上兩個關係緊密嘅概念，由瑞士語言學家索雪提出嘅。能指同所指係指一個記號嘅兩大重要部份：能指係指一個記號可以觀察到嘅部份，而所指就係指個記號所指嘅概念。

概論
睇埋：記號
舉例說明，想像粵語 syu6 muk6（呢道用咗粵拼嚟寫）噉嘅語音，意思係指緊樹木，而喺呢種情況下，語音 syu6 muk6 係能指，而樹呢個概念（包含晒一個人觀察到嗰啲可以當係樹嘅物體）就係所指，兩者結合埋一齊就形成咗一個記號——使用粵語嘅人腦入便將呢兩樣嘢聯想埋一齊，會用個能指嚟「表示」個所指。文字都可以用同樣嘅道理嚟諗，例如樹木呢兩隻中文字係能指，可以用嚟指樹呢個概念（所指）。
一般認為，能指同所指實係一對對噉出現嘅。冇得話淨係得個能指冇所指，或者淨係得個所指而冇能指。
能多潔

能多潔（Rentokil Initial，LSE：RTO）係一間英國公司，喺倫敦證券交易所上市，並且係富時100成份股。

能多潔公眾有限公司
喺1996年，能多潔收購咗比佢大好多嘅競爭對手英國電車公司後，公司改名為Rentokil Initial，香港譯作能多潔，包括咗1903年成立、做洗衣同洗手間服務嘅「Initial」。能多潔集團依家提供多種唔同類型服務，由洗衣到洗手間衛生都可以做埋。Initial本來指每一條毛巾都會有顧客嘅縮寫，保證每一位顧客都會攞得番屬於自己嘅毛巾。

近期發展
喺2021年12月，能多潔宣布會以六十七億美金收購Terminix。
能氏

能（粵拼：nang4）係唐人姓氏，喺《百家姓》裏頭排第286位。
呢篇能氏係同姓氏有關嘅楔位文章，重未寫完嘅。麻煩你幫手充實佢。
能源工程

能源工程（energy engineering）係工程學嘅一門，專門研究能源同相關嘅課題。
能登半島

能登半島（のとはんとう）係由日本北陸地方嘅中間位置向北伸出去日本海嘅一個半島。呢個半島係日本海沿岸線上，突出面積最大嘅一個。因為喺近世以前呢度大部分都係屬於能登國，所以就咁叫呢個名。
能格型配列

能格型配列（ergative-absolutive alignment）係詞句配列一種，指隻語言將 S 同 P 用同一方法處理，A 當做另一類嘢。
有關 S A P 呢啲符號嘅意思，可以睇返詞句配列。

基礎
内文：詞句配列
有唔少語言都屬能格型，或者被指有能格型嘅傾向，包括巴斯克話（歐洲最出名嘅孤立語言）、庫爾德話、多種高加索地區語言（包括格魯吉亞話）同印度斯坦話... 呀噉。巴斯克話例句：
→ 粵譯：「個海盜離開。」
→ 粵譯：「個醫生嚇親個海盜。」
留意到喺兩句嘢當中，海盜都用 -∅ 嘜住咗（-∅ 指唔加嘢），但海盜喺例句 1 入面係 S 而喺例句 2 入面係 P（通格；ABS），同時例句 2 入面身為 A（作格；ERG）嘅醫生用咗隻唔同嘅字（-k）嚟嘜住。
荃錦公路

荃錦公路（英文：Route Twisk）係喺香港新界，荃灣區同埋元朗區錦田之間一條南北走向馬路。北面同錦田公路同埋林錦公路連接，南面喺荃錦交匯處同象鼻山路、大河路北同埋德士古道北連接。呢條路有啲路段喺郊野公園入面，全長大概11.3公里（大概7英里），闊大概7.2米（大概24英尺）。
呢條路多斜多彎，途經香港最高嘅山大帽山嘅山腰，連接新界荃灣、錦田同埋石崗軍營。

歷史
1951年至1952年，駐港英軍為改善石崗軍營嘅對外交通，請咗英國皇家工程隊來港進行軍事工程，起荃錦公路。呢條路起初只係畀軍車同埋緊急車輛用，但喺1960年代，港英政府同埋駐港英軍磋商開放荃錦公路嘅可能性，經過多次磋商，軍方同意將荃錦公路移交畀港英政府，條路喺1961年5月25號開放畀公眾用。
呢條路嘅荃灣終點原本係喺青山公路荃灣段，但由於香港地鐵（家下港鐵）起荃灣綫，因此荃錦公路縮短到荃錦交匯處。
由於荃錦公路狹窄多彎，而車流亦一直偏低，幾十年來一直都有賽車發燒友喺道賽車。

英文名
荃錦公路嘅英文名格式，同香港其他馬路嘅音譯（Tsuen Kam Road）唔同，而係「Route Twisk」，噉係因為同佢曾經係軍用道路有關。據聞現時嘅英文名係由「TW / SK」演變而成，其中「TW」代表荃灣（Tsuen Wan），「SK」 就代表石崗（Shek Kong）。「TW/SK」可以解做荃灣連接石崗。後來因有關部門將TW/SK中嘅斜綫誤當成字母I，所以變成「Route Twisk」。後人一直冇執番正。

公共交通
因為荃錦公路嘅路面關係，行荃錦公路嘅車唔可以長過10米。途經嘅巴士線亦只可以用較短身嘅車，長期以來大部分都只係使單層巴士，九龍巴士（九巴）曾經特別為呢條路線（51）買同埋改裝特別引擎配搭嘅都城嘉慕威曼都城巴士雙層巴士，以應付路面情況，但由於損耗嚴重，巴士好快就調去普通市區線，而再換入另一批車行。呢個情況一直維持到1998年10月19號，51線改為全冷氣服務為止，之後九巴一直派配手動減速器嘅丹尼士飛鏢行，2011年改派配手動減速器嘅亞歷山大丹尼士Enviro 200。
九巴
51 荃灣（如心廣場）— 上村（循環線）
專線小巴
72 雷公田 － 元朗（泰衡街）
80 川龍 — 荃灣（川龍街）
85 芙蓉山 — 荃灣（兆和街）
荃錦營地

荃錦營地，香港營地之一，專畀露營，喺荃錦，荃錦坳以西，近大欖林道荃錦段，英文叫Twisk Campsite。屬大欖郊野公園，行政上歸荃灣區。營地屬中型，有營位二十到五十。水源取自水喉。歸漁農自然護理署管。
營地車路即大欖林道，要批准車先入得，只可以行山入。至近有荃錦公路。依處麥理浩徑第九段喺林道之上。荃錦自然教育徑就圍住營地行。
地飲食有燒烤爐、檯櫈。另有污水穴。廁所有，不過旱廁同流動廁所。
荃豐中心

荃豐中心（Tsuen Fung Centre）係喺香港荃灣西樓角路138-168號嘅一個屋苑，由南豐集團旗下嘅漢興企業有限公司負責發展，喺1987年1月12號落成。
荃豐中心得一幢27層嘅住宅大廈（4-30樓），每層有8個單位，由447平方呎至666平方呎不等。大廈基座有3層購物商場（商場A-商場C），其中2樓（商場B）設有行人天橋連接港鐵荃灣站同埋華都中心。
維基同享有多媒體嘅嘢：Tsuen Fung Centre
草人謬論

草人謬論（粵拼：cou2 jan4 mau6 leon6；英文：straw man fallacy）係一種非形式嘅謬論，指講緊謬論嗰個人將對手提倡嘅立場講成第個易駁啲－但係實際上根本唔啦更－嘅立場，然後再辯駁呢個易駁嘅立場，駁完之後仲要扮到好似成功噉駁斥咗對手真係主張緊嗰個立場噉。由頭到尾，講緊謬論嗰個人查實都係喺度攻擊緊一個佢對手冇主張過嘅立場。好似係以下呢個例子噉樣：
A 君：我信理神論嘅，即係話我信上帝，但係我唔信宗教。（對手提出咗個立場）
B 君：超，你噉講即係話人類唔使要道德啦，隨街殺人放火強姦都得喇喎？你個立場根本就係錯嘅！（將對手個立場曲解做第個易駁嘅立場）
A 君：我都冇噉講過，我淨係話我唔信宗教之嘛。你喺度曲解緊我講嘅嘢。
呢種謬論技巧喺好多場合都成日俾人攞來詏嘢，例如係美國政治人之間就好興將政敵嘅論點曲解來到互相攻擊。
喺大眾媒體入面，草人謬論常見到經已俾人當咗係一種橋段來睇。

個名點嚟
1900 年美國報紙《Harper's Weekly》登嘅諷刺性漫畫；幅圖描繪當時嗰個美國總統麥金利開大炮打爆個草人。
草人謬論呢個謬論個英文名叫「Straw man fallacy」，當中嘅「Straw man」係指「草人」或者「假人」，所以呢個字嘅廣東話直譯會係「草人謬論」，而「攻擊自己對手冇講過嘅立場」呢一個動作就俾哲學家等嘅人稱之為「打草人」（Hitting the straw man）。
呢個謬論之所以有個噉嘅名係因為，用草人謬論嘅人有少少似喺度練緊拳噉：平時練拳唔會搵個真人來打，淨係會打個沙包或者假人，而用草人謬論嘅人就係打低咗個假人（對手冇主張嘅立場）就扮到自己真係打低個對手（對手真係主張緊嗰個立場）噉。
雖然古希臘嘅哲學家阿里士多德經已有傾過類似嘅問題，英文入面係比較近期先至出現「Straw man」呢個詞語嘅。加拿大學者 Douglas Walton 指出人類歷史上第一次提「Straw man」呢個詞語嘅係美國作家 Stuart Chase 1956 年出嗰本教科書《Guides to Straight Thinking》。

草人謬論嘅手法
使用草人謬論嘅手法步驟如下：
等對手提出一個主張；
斷章取義：諗第個主張出來，呢個新主張就噉望落要有些少似對手嗰個主張，而且易駁啲－但係實際上根本唔啦更嘅；
駁斥嗰個新主張；
扮到駁到嗰個新主張就好似成功駁咗對手真係講緊嘅嗰個主張噉。
喺呢個過程入面，打緊草人嗰個人有好多手法做斷章取義：
講埋啲唔關事嘅嘢，但係講到好似有關噉；
將人哋講嘅立場極度噉簡化；
將對手個立場誇張化；
... 等等。
草人謬論係唔啦更謬論（Fallacy of relevance）嘅一種：因為佢根本冇應付到對手個立場，而係靠講一啲唔啦更嘅嘢扮到好似駁到對手個立場噉。

啤酒法
A 君：我認為我哋應該放寬有關限制啤酒嘅法例。
B 君：你噉諗真係唔啱。完全唔限制啲人飲酒精嘅社會實會變到風氣敗壞嗮。
喺呢個例子入面，B 君喺度打緊草人：A 君主張嘅係「放寬啲法例」，噉唔等如佢主張「完全唔限制」－可能 A 君依然主張要有法例限制啲人飲啤酒，但係佢覺得而家嗰啲法例嚴得滯；而且 A 君講緊嘅淨係啤酒，對於其他酒精嘢飲嘅法律，A 君仲未表態。總括噉講，B 君作咗一個 A 君根本冇提倡過嘅立場出來，呢個作出來嘅主張同 A 君個立場有些少似，於是 B 君駁斥咗呢個作出來嘅立場，就順口扮到好似成功駁咗 A 君真係講緊嘅嗰個立場噉。

落雨
A 君：如果落少啲雨就好喇。
B 君：你噉諗真係唔啱。如果完全唔落雨嘅話，噉好多人都冇水飲，而且好多農作物都會枯死，會死好人㗎喎。
A 君講嘅淨係想「落少啲雨」，唔係想「完全唔落雨」。B 君喺度攻擊一個 A 君冇主張過嘅立場－喺度打緊草人。

唔好俾細路亂噉跑
A 君：我認為我哋唔應該俾啲細路喺大街上面亂噉跑。
B 君：你噉諗真係唔啱。將啲細路韞住，唔俾佢哋唞新鮮空氣，真係蠢得滯喇。
好明顯，除咗「將啲細路韞住」之外，仲有好多方法可以令到啲細路冇得喺大街上面亂噉跑－例如係要佢哋出親街都有大人陪住。B 君攻擊緊「應該將啲細路韞住」呢個立場，但係呢個係一個 A 君冇提出過嘅立場，所以 B 君又喺度打緊草人。

性交易同性服務
B 君：你覺得性交易係咪罪？
A 君：我覺得唔係喎。
B 君：你果然係做過性服務！你呢條污糟邋遢嘅人渣！
呢場討論入面嗰個 B 君將「覺得性交易唔係罪」曲解變咗做「做過性服務」，但係兩者查實冇必然嘅關係。所以 B 君又係喺度打緊草人，攻擊緊一個 A 君冇主張過嘅立場。

廢除死刑
A 君：我支持廢除死刑。
B 君：你噉諗真係唔啱。你點解要放走啲殺人犯？
支持廢除死刑唔等如要放走啲殺人犯：可能 A 君主張廢除死刑，但係仲支持用其他方法（例如係要佢哋坐監）來罰啲殺人犯。

現實例子：達爾文主義風波
加拿大哲學家 Christopher Tindale（英文：Christopher Tindale） 用美國路易斯安那州議會喺2001年諗過嘅一個法案來做草人謬論嘅例子。呢個法案嘅內容廣東話翻譯大致上係噉嘅：
進化論之父查理斯·達爾文寫嘅嘢提倡將種族主義合理化，佢嗰兩本書《On the Origin of Species》同《The Descent of Man》提出咗一個高等種族同低等種族嘅分級...
因為噉，一貫反對任何形式嘅種族主義嘅路易斯安那州議會喺呢度拒絕主張「某啲種族嘅人高等過其他種族嘅人」嘅達爾文主義嗰柞核心理念，並且遣責利用呢啲思想來將種族主義合理化嘅行徑。
Tindale 指出，呢個法案喺度打緊草人：實際上，達爾文根本冇主張過種族主義（而且達爾文查實唔係進化論之父，因為佢唔係第一個提倡進化嘅科學家）。有睇過佢著作嘅人會知道，達爾文真正講緊嘅嘢係物競天擇－呢個理論話，喺自然界，同一個生物族群入面嘅某啲個體會比較叻生存同繁殖，所以亦都會比佢哋啲同類更加識得將自己身上帶嘅基因傳俾後代，呢樣嘢引致每一個族群嘅基因庫都會一代一代噉慢慢變樣。對於種族差異，達爾文個理論會講嘅係「白人同黑人等唔同種族適應咗各自唔同嘅生存環境－歐洲同非洲－而進化到身體結構上有啲唔同」，而唔係邊個種族高等或者低等啲。達爾文佢本人仲好積極反對種族主義。
喺跟住落來嘅辯論嗰度，路易斯安那州議會意識到佢哋嘅錯處，於是改返啱，唔再提佢哋嗰個草人。
草住晃之介

草住晃之介（2000年7月12號—）係日本足球員，司職後衞，效力FC東京。
草兔

草兔（學名：Lepus capensis）係兔科兔屬嘅其中一個種。
草加

草加係日本埼玉縣一個特例市，人口25萬。
荃灣青衣島小輪

荃灣青衣島小輪係小輪來往荃灣嘅荃灣碼頭同青衣島嘅青衣碼頭，原本係油蔴地小輪辦，後尾夾埋荃灣到中環嘅船一齊行。油蔴地小輪唔做之後，由港九小輪接辦，家下已經無船做呢條綫。

史
荃灣同青衣島之間嘅航綫，喺第二次世界大戰前就有。因為打仗嘅關係，兩個碼頭都整壞咗。1949年5月1號油蔴地小輪恢復條綫，收三毫，唔分頭等定三等，半個鐘一班。
1998年9月20號，中環荃灣經青衣嘅小輪航綫，由於1月油蔴地小輪要求，投標後改由港九小輪接辦，收12蚊。之不過，2000年7月1號因太少人坐停辦。
荃灣體育館

荃灣體育館，香港室內體育館之一，喺荃灣永順街五十三號，柏傲灣同荃灣公園邊，英文叫Tsuen Wan Sports Centre。行政上歸荃灣區。設施有活動室、羽毛球場、籃球場、兒童遊戲室、舞蹈室、健身室、觀眾席看台、體育館、運動攀登設施、乒乓球檯、排球場。館開朝七晚十一，除咗定期保養日。
館佔地萬二平方米，二〇一八年初已落成，要到同年十月十一號先開張。歸康樂及文化事務署管。建築物由梁黃顧建築師（香港）事務所負責設計同項目執行。
蒲來

1°33′28.260″N 103°35′10.770″E﻿ / ﻿1.55785000°N 103.58632500°E﻿ / 1.55785000; 103.58632500蒲來 (Pulai) 係馬來西亞柔佛州嘅一個界域，係喺新山縣新山市政理事會 (Majlis Perbandaran Johor Bahru Tengah) 嘅轄區之間。佢向東隔住新山，向北隔住士乃，向北隔住笨珍縣同埋南洋桐，向南隔住丹宗古幫 (Tanjung Kupang)。佢主要嘅小鎮/住宅區有振林山 (Gelang Patah)，柏嶺同埋港腳蒲來。
位於喺柏嶺花園嘅柏嶺購物廣場 (Perling Mall) 係蒲來唯壹嘅購物廣場。同時，同新加坡鏈接喺一起嘅馬來西亞第二通道就啱啱通過蒲來。第二通道又有同柏嶺由一個跨線橋連出去。蒲來河 (Sungai Pulai) 嘅來源就位於喺振林山嗰道。
蒜鹽

蒜鹽係用蒜蓉同食鹽調配嘅調味料，喺西菜常用。
蒭藁增二

蒭藁增二係個喺鯨魚座嘅紅巨星，距離地球418光年，亦係地球睇到其中一個最光嘅星雲。
蒜頭

蒜頭（粵拼：syun3 tau4；學名：Kandelia obovata），簡稱蒜，係蔥科蔥屬嘅一年生草本植物，原產地喺中亞，而家喺全球各地都可以搵到，亦係好常用嘅調味料。

樣
根似啲弦噉，真莖係扁圓形，上邊生8~13嚿扁平帶狀嘅葉，各個葉罅抱成個筒噉。鱗莖由蒜瓣組成。

品種
蒜頭按嘥士分，有大瓣同細瓣兩種。

用途
蒜頭可以做菜同調味料之外，重可以做藥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
藥用方面，佢可以醫心臟病同高血壓嘅病，增加人體抗癌嘅抵抗力。
蒲·世界

《蒲·世界》（英文：Play The World）係香港電視廣播有限公司嘅遊埠節目，由周奕瑋、蔣家旻、陳嘉慧、姜麗文做主持，喺2020年8月31號到10月26號香港時間逢禮拜一20:30到21:00喺J2播。呢個節目搵熟悉嗰度嘅藝人介紹嗰度嘅生活文化。
蒲元

蒲元係三國時期蜀漢刀匠，做過諸葛亮嘅西曹掾。

生平
蒲元鍛煉鐵器好叻，有好多奇思妙想，佢分到唔同水質對淬火質素嘅影響，又揀用冷卻快嘅蜀江水，將鋼刀淬火到合適嘅硬度，佢喺斜谷（依家嘅西省眉縣西南）為第五次北伐途中嘅諸葛亮製刀。佢整嘅刀可以將密封而且裝滿鐵珠嘅竹筒一刀兩斷，係當時最勁嘅，被譽為神刀。

木牛流馬
蒲元係木牛流馬嘅發明人之一，根據諸葛亮嘅構想改善咗木牛流馬。趙無聲喺《快史拾遺》蒲元傳提及：「蒲元造木牛流馬，今人皆謂武侯所創。」認為係蒲元造嘅，杜佑就認為制造木牛流馬嘅係成個團隊。
蒜蓉包

蒜蓉包（又寫做蒜茸包），係種多士，通常用切細塊嘅百吉包，上面搽蒜蓉同牛油（可以轉用橄欖油），烘脆佢，面頭落少少香草碎做裝飾。
臂

臂，又叫手臂，係人同各種動物嘅上肢，由膊頭去到手掙。臂嘅上半截叫上臂或者手瓜，下半截叫前臂。
臍帶

臍帶（粵拼：ci4 daai3，學名：Funiculus umbilicalis）係幾乎所有哺乳類動物（包括人）嘅母體入面，連住個胎同有娠紀嘅媽咪嘅胎盤嘅一樣嘢。佢分咗做臍動脈同埋臍靜脈，臍動脈有兩條，負責將啲唔要嘅嘢（例如尿素同二氧化碳）由個胎傳去畀媽咪到；而臍靜脈第一條，負責將啲有用嘅嘢（例如醣同氧氣）由個媽咪傳去畀個胎。當個胎生出嚟之後，臍帶經已冇乜作用，畀醫生剪斷同埋結紮之後，留低嗰笪𤶸就係肚臍。
臘八

臘八即係臘月初八，臘月即係農曆12月，呢日又叫做「成道節」、「成道會」、「佛成道日」，本來係一個佛教節日，係中國傳統入面，春節之前，除咗冬至之外另一個重要節日。不過而家已經唔多人慶祝呢個節日，只係喺中國江南、東北、西北地區重有啲人會慶祝。

源由
臘八有兩個來源，一係話呢日係中國傳統祭祀祖先同神靈嘅節目，即係「臘祭」。另一個就話呢日係佛祖釋迦牟尼成道嘅日子，即係「佛成道日」

臘祭
臘八節原本係中國古代嘅臘祭，因為古代中國人係以農業為主，而當每年豐收嘅話，古時啲人就會認為係神靈保佑嘅結果，於是就會舉行慶祝活動。後來有人喺臘祭之後順便做埋宴鄉活動，慢慢就發展成祭祀祖宗嘅活動。一路到南北朝時期，就正式定咗臘月初八做臘八節。
喺呢日會有「擊鼓驅疫」嘅習俗，啲人會喺腰度有一個細鼓，頭帶住個胡頭，然後扮金剛力士打鼓，驅除疫病。

佛成道日
根據佛教傳說講，佛祖釋迦牟尼係喺十二月初八成道，喺佢成道之前，因為修苦行而唔食嘢，搞到骨瘦如柴，諗住放棄苦行，呢個時候有個牧羊女仔畀咗啲乳糜佢食，食咗之後有返體力，之後佢就坐喺菩提樹下面沉思成道，創立佛教。
中國嘅佛教徒為咗紀念呢件事，於是就定咗農曆十二月初八煮粥供佛，呢啲粥叫做臘八粥。而食粥就變成臘八節其中一個習俗。

臘八詞源
「臘八」呢個名，係出自《百丈清規》卷二：「臘月八日，恭遇本師釋迦如來大和尚成道之辰，率比丘眾，嚴備香花燈燭茶果珍饈，以供申養。」
臂鉤躄魚科

臂鉤躄魚科（學名：Brachionichthyidae）係輻鰭魚綱鮟鱇目嘅其中一個科。
膿瘡

膿瘡（Abscess），又叫膿瘍，係身體組織儲起嘅膿而腫起咗，源自病原菌嘅的感染。
臀斑手躄魚

臀斑手躄魚（學名：Antennatus duescus）係躄魚科手躄魚屬嘅其中一個種。
臘肉

臘肉係臘味嘅一種，用到豬肉嘅五花腩部位去整，用到食鹽、食糖、甜酒、生抽同老抽去醃，之後生曬而成。
臂章

臂章係種用厚布整嘅徽章，通常釘喺衫袖近手臂位。軍人、童軍同其他紀律團體嘅制服，好多都會有臂章。
臘田埔熊氏宗祠

臘田埔熊氏宗祠，堂號垂遠，喺廣東增城嘅派潭鎮臘田埔村，係五間七進嘅祠堂，坐東南朝西北。2002年7月，入廣州市文物保護單位名錄。
蒙青

蒙青，香港電影工作者，曾經憑電影《風再起時》入圍第41屆香港電影金像獎最佳攝影。
蒙著嘴說愛你

《蒙著嘴說愛你》係香港男歌手姜濤喺2020年推出嘅流行歌，由紹斌/李俊緯/吳周爍作曲、陳詠謙填詞，收錄喺佢所屬組合MIRROR大碟《One and All》。首歌用嗰陣香港受疫情影響人人戴住口罩嘅情況做主題，係姜濤嘅歌當中比較多人識嘅一首。
呢首歌喺2020年4月30號發佈，嗰日亦係姜濤21歲生日，佢話趁生日正日推出呢首歌，希望可以透過歌詞去傳遞正能量，無論遇到咩嘢困難都好，都要堅持落去。
呢首歌係姜濤出道以嚟第四首派台歌，亦係喺2020年第一首派台歌，派台期間攞到「中文歌曲龍虎榜冠軍歌」，更攞到嗰年度嘅「叱咤樂壇我最喜愛歌曲大獎」。
呢首歌嘅MV，請到MIRROR隊友楊樂文（Lokman）、江𤒹生（AK）、盧瀚霆（Anson Lo）同呂爵安（Edan）客串演出，皆因MV個拍法係用熒光幕代替真人出現喺鬧市，所以喺室內拍就得。而呢隻MV累計有超過二千一百萬次點擊率。

文化影響
呢首歌係姜濤甚至係Mirror其中一首最為人熟悉嘅歌曲，因此亦引來一啲二次創作。
Mirror另一成員王智德（Alton）喺2021年5月，就上載咗一個自嘲嘅二次創作版本，歌詞提到自己入不敷支但好在有阿媽嘅照顧。呢首歌版本，就連姜濤本人都大讚。
網絡創作人晴天林喺2021年5月亦二次創作咗呢首歌，推出新歌《蒙著嘴說愛國》，揶揄香港政府喺武漢肺炎抗疫嘅政策，例如香港政府採用科興疫苗嘅副作用，以及香港政府強行打壓民主選舉等。
澳門網絡名人膠街架喺2021年6月二次創作呢首歌，推出《蒙著嘴唸佛經》，歌詞混合佛教同埋一啲惡搞內容，就連MV入面唔同人嘅走位鏡頭，都模仿咗原曲。
高登音樂台喺2021年7月推出二次創作歌曲《沉落水咪理你》，歌詞內容環繞鄭州水災，揶揄水災係中國人現眼報嘅結果，同埋明明災情嚴重但媒體都無如實報導，MV仲穿插一啲小熊維尼嘅影片嚟揶揄習近平，仲有啲鏡頭去咗台中極光情境旅館拍攝。
2024年新春嗰陣ViuTV推出開台第8年以嚟頭一隻賀年歌《蒙著牌恭喜你》，由《P1X3L 5G 八星賀歲》主持P1X3L、5G（Alice、Ash、Sica、WinWin、Yoyo）主唱。
蒙雪麗

蒙雪麗係由意大利費列羅公司出產嘅一種朱古力，分成一粒粒，用粉紅糖紙包住，出面係朱古力，入面係酒心車厘子餡。
蒙自

蒙自係中國雲南紅河一個縣級市，總面積2228平方公里，人口33萬。
蒙通聯

蒙通聯（英文：Muangthong United F.C.）係泰國巴革縣一間職業足球球會，依家踢緊泰國甲組足球聯賽。
蒙陰

蒙陰係中國山東臨沂一個縣，總面積1601平方公里，人口49萬。
葫蘆目

葫蘆目（粵拼：wu4 lou4 muk6，學名：Cucurbitales），係一類有花植物，屬於真雙子葉植物。
葬

葬本身係土葬之義，之後亦引伸到所有死屍處理法。如天葬、火葬之類。要葬死屍，皆日久因會發臭，亦會招疾病。另一方面，亦唔想親人暴屍荒野，為鳥獸所食。
當今葬字，係係兩艸中間個死字，葬喺野外草地之中。然而更早嘅甲骨文，囗中歺字，意味有個坑，當中埋有殘骨。
葵井歌菜

葵井歌菜 ，係日本嘅一個女藝人同埋配音員。
葫蘆

葫蘆係葫蘆科葫蘆屬其中一種植物，果可以做容器，亦可做樂器（古時叫匏）。
葭縣

葭縣，簡化字寫做佳县（佳縣），係中國陝西榆林一個縣，總面積2144平方公里，人口25萬。
臺北松山機場

臺北松山機場（粵拼：toi4 bak1 cung4 saan1 gei1 coeng4）係喺臺灣臺北松山區嘅一個機場，喺1936年起好同啟用。
臺北海洋大學站

臺北海洋大學站係新北捷運淡海輕軌嘅一個車站。
臺北捷運

臺北都會區大眾捷運系統，簡稱臺北捷運、北捷，係服務臺北都會區嘅大眾捷運系統，係臺灣第一座投入營運、亦係規模最大嘅捷運系統，興建同埋營運目的係為咗紓緩臺北交通長期以來嘅塞車問題，並藉以改善都市動線同機能，促進臺北市中心同周邊衞星市鎮繁榮發展。佢由臺北市政府捷運工程局負責起，臺北捷運公司負責營運。
台北捷運安和路站四號出口
喺1986年3月27號行政院通過咗經建會審議嘅「臺北都會區捷運系統計畫」之後，臺北捷運1988年2月24號開始起。首條營運路線文山線（嗰時叫木柵線）喺1996年3月28號通車，經過多年建設，目前系統有文湖線（BR）、淡水信義線（R）、松山新店線（G）、中和新蘆線（O）、板南線（BL）同埋環狀線（Y），服務範圍涵蓋臺北市同新北市，亦有幾個桃園捷運嘅轉車站方便來往桃園市，尤其係桃園國際機場。而家已經成為臺北都會區嘅交通骨幹。路線長度167.4公里，營運長度146.2公里，有131個營運車站，每日平均旅客量216萬人次。臺北捷運亦係國際地鐵聯盟（CoMET）嘅成員之一。

營運中路線
臺北捷運已經通車營運緊嘅路線有文湖線、淡水信義線、松山新店線、中和新蘆線、板南線、環狀線共六條主線，同埋新北投支線、小碧潭支線兩條支線。
台北捷運七張站往小碧潭站列車
紫線係桃園捷運公司營運嘅機場捷運，屬唔同系統。
臺北都會區捷運軌道配置圖，包括臺北捷運、新北捷運同埋桃園捷運。
規劃緊嘅臺北捷運路線圖。
臺北捷運規劃路線KML（僅供參考，實際以捷運局設計圖為準）KML (編輯 • 幫手)
w:zh:Template:Attached KML/臺北捷運KML is from Wikidata
臺北捷運公司

臺北大眾捷運股份有限公司（簡稱台北捷運公司、北捷）係臺北捷運系統嘅營運機構，係特許經營機構。股東包含臺北市政府、新北市政府、中華民國交通部、唐榮鐵工廠、台北富邦商業銀行、兆豐國際商業銀行、合作金庫銀行等七家法人，其中臺北市政府持股73.75%，係該公司最大股東。除經營臺北捷運之外，亦受臺北市政府委託負責貓空纜車同臺北小巨蛋嘅營運，另外悠遊卡同臺北市立兒童新樂園都係佢嘅產業。
臺北捷運公司同臺北市政府捷運工程局（簡稱臺北市捷運局）共用「捷運行政大樓」作為總部所在地，位於捷運雙連站旁。臺北市捷運局負責路線嘅規畫同興建，臺北捷運公司就負責營運。
捷運行政大樓

歷史
臺北捷運公司喺1994年7月29號成立。2006年接手貓空纜車，並喺2007年7月4號正式對外營運。2014年12月16號，轄下嘅臺北市立兒童新樂園正式開幕，取代舊有嘅臺北市立兒童育樂中心。2015年3月24號，孫以濬正式上任北捷嘅總經理，中間轉過幾次手，最近到2017年11月20號，北捷董事長一職由顏邦傑代理。
臺北捷運環狀線

臺北捷運環狀線係台北捷運嘅一條中運輸量嘅路線。由十四張站到五股工業區站係高架路，十四張站東面側便、五股工業區站北面側面嘅第二階段路線起喺地下。
第一階段來往大坪林同新北產業園區，喺2020年1月31號通咗車，有 15.4 公里長，一共 14 個車站。通車後乘客走可以利用本線直接往返新店、中和、板橋、新莊等等人口密集嘅新北市淡水河西各區，唔使再入台北市區轉車，縮短咗車程而且分散咗運量，減少台北市轉車站嘅擠擁。本線同松山新店線、中和新蘆線、板南線、桃園機場捷運有轉車站，而且乘客可以喺板橋站轉乘台鐵同埋高鐵。

月台配置
全線車站皆設全高式月台幕門。
島式月台：大坪林
側式月台：十四張－景安、板新－新北產業園區
側疊式月台：中和－中原
蕭永熹

蕭永熹（粵拼：siu1 wing5 hei1；1990年4月3號—）係香港配音員，2010年開始做自由身配音員。
蕭木龍

蕭木龍係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
蕭永方

蕭永方（1962年—2008年8月10號）係香港消防處消防隊目，已婚，有1個12歲嘅女兒。蕭永方以1984年22歲時嘅之齡，加入香港消防處，佢鍾意打排球同埋扒龍船，2002年，獲得消防長期服務獎。
2008年8月10號，蕭永方同陳兆龍一齊殉職中，嚮旺角嘉禾大廈大火救火時吸入濃煙，終告不治，終年46歲。
蕭棟

蕭棟（—552年5月2日），係南梁第三位皇帝，551年在位，係蕭衍嘅曾孫，在位時間只有四個月，死後冇謚號，史稱梁淮陰王、梁豫章王。
蕭楚基

蕭楚基，香港親中派商人，祖籍潮州，海皇粥店集團執行董事。

經歷
佢係海皇粥店嘅創辦人，細細個就鍾意食粥，曾經喺溫哥華生活過一段時間，但就覺得香港比較識合自己生活。

政治立場
佢係香港親中派嘅成員，曾經以「黑暴」形容爭取民主嘅香港反送中運動。佢又話，「十四五規劃」銳意提升香港國際競爭力。
色盲

色盲係對眼分唔清部份甚至全部色嘅病，通常係遺傳，亦有其他成因（譬如撞親個腦）。最常見嘅紅綠色盲，亦有藍黃色盲、全色盲。
色相

色相係色水嘅相度，將色水分成360度去表達。
色氨酸

色氨酸（英文：Tryptophan）係人體合成唔到嘅氨基酸，因此佢必須從食物中汲取。佢係重要嘅神經遞質－血清素（亦稱「5-羥色胺」）嘅前體。
合成色氨酸
色素體

色素體（plastid）係喺好多植物細胞當中搵到嘅細胞器。
色盲檢測圖

色盲檢測圖，全名石原氏色盲檢測圖，係種檢測色盲嘅圖，1917年由日本東京大學教授石原忍發明。圖入面有好多唔同顏色同大細嘅圓點，正常人望到一組數字，色盲病人會望到另一組數字。
色調

色調係色彩理論上嘅一個概念。明色調（tint）係指一隻色水同白色嘅混合，而暗色調（shade）係指一隻色水同與黑色嘅混合。
色模

《色模》（英文：Super Models），原名《我要做𡃁模》，係一套因香港社會興起少女模特兒熱潮而拍嘅電影，喺2009年9月開鏡，但直到2015年先上畫，由周柏豪、趙碩之、賈曉晨、陳百祥、羅家英、曹查理、戴夢夢、艾美琦、陳若嵐、董敏莉、王合喜、黃嘉樂、梁焯滿主演，羅惠敏、仁傑執導。
最初開拍嗰陣，仲搵嚟趙碩之、陳若嵐、王璐瑤、周柏豪、黃家樂、賈曉晨、顏后君、李婷婷同埋郭思琳等人出席記者招待會。之後重到國際展貿中心舉行一場「𡃁模」比賽。但係電影之後冇咗下文，多年後據報電影已殺青，不過一直無上映。

加入情色內容後上畫
去到2015年，電影被加入大量情慾情節後，以《色模》嘅名義上映。亦由於呢啲改動，一套笑片變成咗情色片，而六年後人氣地位有所提升嘅周柏豪，就成為咗情色片主角。對於呢個改動，周柏豪話只係感到無奈，而且無被通知。而趙碩之就直頭形容件事冇眼睇。但兩人都表示冇諗住追究件事。

評價
影評網站《講。鏟。片》形容製作同劇本都好求其，只係喺度展示女性嘅乳溝同埋胸圍，演員嘅演技亦唔得。
色氨酸羥化酶

色氨酸羥化酶（英文：Tryptophan hydroxylase，EC 1.14.16.4），又叫做色氨酸5-單加氧酶，簡稱TPH，係合成神經遞質血清素嘅過程中嘅重要酶。TPH催化下列化學反應：
L-色氨酸 + 四氫生物蝶呤 + O2  5-羥色氨酸 + 二氫生物蝶呤 + H2O
呢個反應重需要一個輔因子，二價鐵離子。
色琦

色琦（古希臘文：Κίρκη / Kírki）係希臘神話裏面識得用巫術嘅女神，曾經施法將奧德修斯啲手下變做豬，但後嚟同奧德修斯化敵為友，仲教奧德修斯點樣搵泰里西亞斯。

奧德修記
内文：奧德修記
奧德修斯同佢嘅手下去到色琦嘅島。
色琦起初扮友好請佢哋食芝士同飲酒。不過原來啲芝士同酒落咗藥，奧德修斯嘅手下有一半中咗咒語變成豬。不過奧德修斯就好彩，得到赫密士嘅幫助—赫密士送咗啲神草畀奧德修斯，令佢對色琦嘅巫術有抵抗力。奧德修斯唔怕色琦嘅巫術，就攞住劍迫色琦解除佢手下中咗嘅咒。色琦唯有幫佢哋解咒。後嚟色琦色誘奧德修斯同佢啲手下，仲令佢哋喺色琦島留低咗一年咁耐，期間兩方化敵為友。而到咗最後，色琦點條航線畀奧德修斯行，教佢哋去搵先知泰里西亞斯。
色目人

色目人係大元對中亞、西亞同歐洲各族人嘅統稱，意思係「各色名目」嘅人。呢類人亦係大元四等人制嘅第二等，總共幾十萬人。
芹園宮

芹園宮 ，係日本嘅一個女藝人同埋配音員。
芹苴

芹苴（越南文：Cần Thơ）係越南一直轄市，湄公河三角洲最大嘅城市，人口大約110萬。
芻靈

芻靈（芻讀初，粵拼：co1 ling4），又叫芻人（co1 jan4），係古代陪葬品同祭祀用唻做除災替身嘅公仔。唔一定係人形，有其他動物造型，例如芻狗就係狗形嘅芻靈，後唻用唻比喻微賤無用嘅嘢或者言論。
人形嘅芻人有時用唻做詛咒人嘅工具。

邊度用過
《道德經》：「天地不仁，以萬物為芻狗；聖人不仁，以百姓為芻狗。天地之間，其猶橐龠乎？虛而不屈，動而愈出。多聞數窮，不若守於中。」
芹澤廣明

芹澤廣明（英文：Hiroaki Serizawa；1948年1月3號—），係日本男歌手、作曲家、音樂製作人同結他手。1984-87年間，寶麗金誠邀佢為譚詠麟作咗十幾首歌，當中《愛情陷阱》最多人識，呢首歌除咗係佢喺香港嘅代表作，亦令譚詠麟事業達到巔峰。
芽月

芽月（法文：Germinal）係法國共和曆入面每年嘅第7個月，約莫係格里曆3月21號到4月19號，亦即約莫係白羊座嘅日子。
芽月個法文名嚟自拉丁文「germen」，即係發芽。
芹

（學名：Apium），植物研究學一般叫芹屬，係傘形科下面嘅屬，大概有20個品種。
芹嘅植物規律係草本形態，植株高到一米，生白色細花，部份可以當菜食。
芹澤優

芹澤優 ，係日本嘅一個女藝人同埋配音員。
芸香科

芸香科（粵拼：wan4 hoeng1 fo1；學名：Rutaceae）係無患子目下面一個科，有約莫160個屬，其中最有經濟價值嘅就係柑桔屬。
芹味草科

芹味草科（粵拼：kan4 mei6 cou2 fo1，學名：Tovariaceae）係雙子葉植物綱白花菜目嘅一個科。
蠍蛉總目

蠍蛉總目（Panorpida）係預想中昆蟲綱內生翅類下嘅一個分類。包括咗蝴蝶同飛蛾。
蠏山公園

蠏山公園正門，佢係公園嘅唯一門口。
蠏山公園（粵拼：haai5 saan1 gung1 jyun2）係中國廣東廣州嘅一間公園，喺1932年起好，位置喺黃埔區蠏山，近蠏山路嘅位。佢既係黃埔區最早嘅公園之一，又係廣州地區入面，地形最得意嘅公園。

史
内文：蠏山砲臺
公園之前係大清光緒十一年間（1885年）起好嘅蠏山砲臺。1922年孫文廣州蒙難事件之後，嗰時廣東艦隊名將陳策喺蠏山起咗好多座亭仔，重喺山頂整埋碑文，從而喺1932年開闢成公園。不過公園一直冇人打理而逐漸荒廢咗，直到1964年先至重新搞返出嚟。

特色
公園有2.18公頃咁大，地質環境係典型嘅丹霞地貌，入面主要以自然生態為主，有好多花草樹木響度，包括咗人心果、簕杜鵑、土沉香、格木、臺灣相思樹、落羽杉、陰香、紅花楹、木棉花、美人樹、桂花、及毛杜鵑等一系列園林植物。入面主要包括咗砲臺遺址區、四方亭、八角亭、百步梯、半山亭、南大門觀景平台等。尤其山頂重有座砲臺響度。
蠏山路

蠏山路（粵拼：haai5 saan1 lou6）係中國廣東廣州地區，包括咗西北-東南走向同西南-東北走向嘅兩條馬路，喺黃埔區蠏山，西北邊去到中山大道東同茅崗路嘅交界，南邊去到黃埔大道東同港前路嘅交界，東北邊去到中山大道東，成條馬路好似個英文字母「Y」噉。

名
條路因為喺蠏山地區而改成噉嘅名。

敘述
蠏山西路：全長670m，闊24米，雙向4車道，西北-東南走向。
蠏山路：全長750m，闊9米，雙向1車道，西南-東北走向，但凈畀細車同非機動車入。

兩條道路嘅起點到終點
蠏山西路：從黃埔大道東同港前路嘅交界開始，一直去到中山大道東同茅崗路嘅交界。
蠏山路：從蠏山西路開始，一直去到中山大道東。
蠏山砲臺

蠏山砲臺（粵拼：haai5 saan1 paau3 toi4），又叫蠏山臺（haai5 saan1 toi4），係中國廣東廣州嘅一座砲臺遺跡，喺大清光緒十一年間（1885年）起好，位置喺黃埔區蠏山嘅公園山頂，而家係黃埔區嘅登記保護文物。

史
1885年，中法戰爭結束之後，兩廣總督張樹聲等人為咗要加強長洲要塞嘅防禦力量而搞咗呢個砲臺。1922年嘅孫文廣州蒙難事件當中，陳炯明試過用呢個砲臺射咗嗰時孫文搞嘅永豐艦落嚟。後嚟廣東艦隊名將陳策等人喺蠏山整咗好多座亭仔，重喺山頂搞咗座由胡漢民寫嘅「先大總統孫公蒙難碑」，後邊重寫咗孫文嘅秘書——林直勉寫嘅碑文落去。後嚟呢度逐漸形成咗間公園。
2009年7月，黃埔區人民政府將呢座砲臺列為登記保護文物，2012年列入黃埔區唔喐得嘅文物。2015年11月26號遇到未知情況嘅人為破壞事件。

現狀
而家砲臺凈得返巷道、牌坊式巷門、藏兵洞同砲池響度，而原先胡漢民寫嘅先大總統孫公蒙難碑已經冧咗；德國克虜伯兵工廠轉軌後膛遠端炮轉咗去越秀山嘅鎮海樓做展覽；而巷門頭頂部分爛咗，得返石門額下邊嗰橛重響度。而石門額寫住「蠏山臺」三個字，右邊寫住「光緒十一年孟夏吉旦」一堆字，左邊寫住「欽命兩廣總督部張」同「欽命廣東巡撫部院倪」呢堆字。砲池個樣係橢圓形，入面有座唔拉臣嘅四方亭響度。
蠍子王

蠍子王，又畀人叫做蠍子王二世，係古埃及前王朝時期嘅法老王，傳說佢比美尼斯（可能同那爾邁係同一個人）更加早統一上下埃及。
蠄蟧絲網

蠄蟧絲網（kam4 lou4 si1 mong1），有嗌蜘蛛網，係由蠄蟧唧出嘅絲織成嘅網，用以捉蟲、細隻脊椎動物嚟食嘅陷阱。
蠏山

蠏山（粵拼：haai5 saan1）係中國廣東廣州嘅地名，喺黃埔區近黃埔大道東、中山大道東、港前路之間嘅位。

名
由於個地舊時係典型嘅丹霞地貌，加上山上有嚿石好似隻蟹爪噉，所以「蠏山」個名係噉嚟。
若阿尚·繆拉

若阿尚·繆拉（意大利文：Gioacchino Murat，1767年3月25號—1815年10月13號），係法國嘅元帥、貝格大公。1808年8月，法皇拿破崙封佢做拿坡利國王，稱謂係叫「焦阿基諾一世」。
苦兒流浪記

苦兒流浪記（法文：Sans famille）係法國作家艾克多馬洛（Hector Malot）喺1878年出嘅小說。
若虛書室

若虛書室，又叫維新堂，喺香港元朗屏山坑尾村95號，鄰近洪聖宮，並未列入文物徑裏面，係屏山文物徑嘅沿線文物之一。若虛書室喺明末由屏山鄧族十八世祖鄧若虛所起，到而家已超過300年歷史。喺1981年被評為香港三級歷史建築。
若虛書室係畀族中弟子讀書嘅地方，書室裏面亦設有宿舍。
若虛書室喺1960年代做過大型修葺，入面好多結構已經改咗。
若虛書室大門對聯：
門環碧水觀龍躍，地枕屏山聽鹿鳴。
若虛書室大廳對聯：
福祿自天來仍賴先人積德，
壽元憑命注還祈後世延齡。
若蟲

若蟲（nymph，粵拼：nim1）係某啲昆蟲嘅幼體，同幼蟲唔同：幼蟲會透過結蛹嘅方式完全變態，變成外形上完全唔同嘅成蟲；nim1 就唔同，行唔完全變態，唔會結蛹，隻 nim1 同成蟲喺外形上好多時都好相似。
例如蟬、螳螂同蜻蜓等嘅昆蟲都係行唔完全變態嘅。
親家父母

親家父母（港澳亦寫成襯家父母）係指結婚二人，各自對方嘅父母，卽係親家嘅父母。唐人男女有唔同稱謂。

男方稱女方父母
女方嘅老頭（頭讀竇）叫外父，面稱岳父。而老母則叫外母，面稱岳母。兩者合稱外父外母同岳父岳母。

女方稱男方父母
男方嘅老頭（頭讀竇）叫家公，面稱老爺。而老母叫家婆，面稱奶奶。兩者合稱家公家婆同老爺奶奶。
親子樂膠遊

《親子樂膠遊》（粵拼：can1 zi2 lok6 gaau1 jau4）係套美國嘅冒險電影，片長99 分鐘，喺2015年7月29號上畫。
親家

親家（粵拼：can3 gaa1，港澳地方又寫成襯家）係一種親戚關係。狹義指新婦嘅父母同女婿嘅父母，廣義指所有因為婚姻形成嘅親屬關係（即係姻親）。
結婚二人嘅各自父母，互稱對方父母做親家老爺、親家奶奶。兩家準備姻親，叫對親家。

另一個意思
廣東人講「襯家」，比如兩者係天生敵人，對黑社會同90年代或之前港產片好多時都咁講對象同敵對幫派關系。而「搵老襯」就指搵人笨，電視劇例子有：滾女搵老襯。
親情

親情（英文：familial love）係一種人類感情，係指屋企人之間嘅愛。例如係父母對子女嘅愛、子女對父母嘅愛同埋兄弟姊妹之間嘅愛。
親情一般指嘅係本能嘅喜愛，不過情侶之間，親密以外嘅感情有時都算係親情。
親密關係

親密關係（粵拼：can1 mat6 gwaan1 hai6）係種人際關係，兩個人之間會有身體親密同埋情感親密。大多數親密關係都涉及到性行為，所以好多時都等同性關係。親密關係當中嘅角色有男朋友同女朋友等。
親巷

親巷喺廣州河南萬松園西南邊、大松崗嘅南邊，鄰近原江南中街道辦事處，家陣由得勝（北）社區管。
呢條巷仔又窄又長，高低錯落。條巷住咗幾十戶人家，佢哋住嘅屋都係啲一到三層嘅低矮平房。巷口對住馬路，嗰道有個「松嶠」牌坊。

「松嶠」牌坊
牌坊喺親巷巷口，高約兩三米。而家，牌坊上「松嶠」二字已經剝落晒；牌坊前面起咗個臭肨肨嘅垃圾站。

瓷片畫
親巷原先有瓷片畫四五幅，畫住一啲松樹同白鶴。後嚟畀人貼晒辦證件嘅廣告，有啲畫重畀人整壞咗。
莫賴斯

普魯登特迪莫賴斯‎：巴西律師同政治人。
阿伯拉罕莫賴斯：巴西宇航員。
菲臘皮莫賴斯：葡萄牙足球員。
祖奧莫賴斯：葡萄牙足球員。
莫辛博阿

莫辛博阿係莫三鼻給一座城，喺卡布德加多省，人口3萬。
莫言

莫言（1955年2月17號—），原名管謨業（簡化字：管谟业），係中國當代作家，山東高密縣出世，祖籍浙江龍泉。青島科技大學客座教授。1985年起，莫言受魔幻現實主義影響，創作咗一批帶有先鋒色彩嘅獨特作品，以大膽新奇嘅寫作風格著稱，小說《紅高粱家族》被導演張藝謀拍成電影《紅高粱》。2011年8月，莫言嘅長篇小說《蛙》獲第八屆茅盾文學獎。2012年獲得諾貝爾文學獎。

筆名
莫言係叫自己唔好講嘢口水多過茶。
莫負少年頭

《莫負少年頭》（It's a Wonderful Life）係套美國嘅電影，喺1946年12月20號上畫。呢套戲嘅主角有占士史超活、李安奴巴里摩、當娜烈、湯馬士米曹、花留麥當奴同埋葛麗亞嘉綸涵。
莫迪足球會

莫迪足球會（挪威文：Molde Fotballklubb）係挪威莫爾德一間職業足球球會，依家踢緊挪威超級足球聯賽。
莫詒謀

莫詒謀，台裔親北京派人士，曾經擔任港澳台灣同鄉會唔同職務。
佢喺1999年曾經參與港澳台灣同鄉會訪問團，獲連戰副總統接見。
莫赫懸崖

莫赫懸崖（愛爾蘭文：Aillte an Mhothair）係歐洲最高懸崖，高214米，喺愛爾蘭嘉勒郡，畀人叫做愛爾蘭嘅「天涯海角」。
莫迪亞諾

莫迪亞諾（Patrick Modiano，1945年7月30號—），係法國小說作家，2014年攞到諾貝爾文學獎。
莫諾湖

莫諾湖係美國加州東面一個鹹水湖，面積183平方公里，有超過76萬年歷史。
貴州街

貴州街（英文：Kwei Chow Street），係香港九龍土瓜灣嘅一條馬路，由土瓜灣道開始，去到景雲街。街名係嚟自貴州。
貴州大學

貴州大學係中國貴州貴陽一間大學，1902年創校。
貴德

貴德係中國青海海南州一個縣，人口11萬。
貴妃

貴妃係中國傳統既「一夫一妻多妾」既婚姻制度之下既產物，中國歷代既諸侯、國王同皇帝，除咗有一個后（王后、皇后）之外，通常都擁有人數眾多既妃嬪，情況就好似唐朝白居易既《長恨歌》所提到既「後宮佳麗三千人」。貴妃係皇帝封俾高級妃嬪既封號，佢哋喺朝廷既地位只係比皇后低啲，比一般既妃子高，大約係等於公主、親王妃差唔多。除咗古代中國，係受到中國影響既國家，例如朝鮮同越南，都有類似既制度。

歴史
喺漢朝同晉朝時期，「貴妃」唔係正式既頭銜，而係喺非正式場合對高級妃子既尊稱。
南北朝時代，南朝既宋孝武帝係第一個正式設立貴妃稱號既君主，地位相當於相國（註：相國係漢朝去到唐朝既時候，朝廷大臣既最高職位，係後嚟中國同日本「宰相」既前身）。當時既貴妃，同貴嬪、貴人一齊，叫做「三夫人」，後世好多朝代一直都沿襲呢個傳統。不過《周禮·鄭玄注》同《禮記·昏義》都有提到周朝既制度係天子有一后、「三夫人、九嬪、二十七世婦、八十一御妻 」既記載，所以「三夫人」既名稱可以喺南北朝時代之前已經有。日本既飛鳥時代，天武天皇既後宮都係設有三位夫人，呢個制度一直沿用到平安時代，去到淳和天皇既時候先至廢除。
喺唐朝，「貴妃」既稱號，地位僅次於皇后。唐初既時候，皇后之下設有貴妃、淑妃、德妃、賢妃，呢四個妃子，統稱「四夫人」，佢哋既爵位係「正一品」（註：初唐既宰相係「三品官」，所以佢哋比宰相更高級）。唐玄宗開元年間，做咗後宮封號改制，設立惠妃、麗妃、華妃「三妃」取代原有既「四妃」。公元724年（開元十二年），「集美貌與智慧於一身」既王皇后（7世紀—724年），結婚好多年都生唔到仔，所以俾唐玄宗李隆基廢咗，同時設立咗惠妃（武氏，武則天既侄孫女）、麗妃（趙氏）同華妃（劉氏）。公元735年（開元二十三年），皇甫德儀（694年—735年10月21日）死咗，唐玄宗追封佢做「淑妃」。之後，喺天寶年間，又冊咗楊氏做貴妃。
之後既唐朝皇帝，冊封妃子既時候用既封號就用返貴妃、淑妃、德妃、賢妃。但係，因為唐朝喺代宗李豫到懿宗李漼呢十代皇帝其間，除咗德宗李适（742年5月27日—805年2月25日）喺貴妃王氏（註：王貴妃，公元8世紀到786年12月6日，唐順宗既老母，死之前既三日俾唐德宗李适冊封做皇后，所以又叫做「王皇后」，死咗之後諡號叫昭德，所以又叫做「昭德王皇后」）死之前，冊封咗做皇后以外，唐朝皇帝長期都無冊立皇后既傳統，只係以四妃（貴妃、淑妃、德妃、賢妃）「攝六宮事」（意思就係署任皇后既職務），所以佢哋雖然實則上係署任皇后既職務，但係名份上佢哋仍然只係妾，如果下一任皇帝唔係佢哋生既，並唔一定會俾新皇帝尊稱做皇太后，死咗之後亦唔會追封諡號，所以佢哋亦唔係下任皇帝名義上既「嫡母」（意思係老豆既大婆）。註：根據《周禮·天官·內宰》，皇后既職務就喺「陰禮教六宮」；當時既皇后有六個寢宮，一個正寢，五個燕寢，合起嚟就係六宮。
明朝既時候，宮中皇妃既封號有好多，例如順妃、寧妃等，但係貴妃仍然係最高級皇妃既封號。明朝既中後期，有用皇貴妃呢個封號，當時貴妃既地位，降咗一級。
清朝既後宮品級又再改變咗，分為皇后、皇貴妃、貴妃，妃、嬪、貴人、常在、答應、官女子；貴妃變成後宮既第三等封號，喺皇貴妃之下，普通既妃之上。

朝鮮半島
高麗既後宮制度最初並未建立，去到第八代顯宗時期，先至開始用「貴妃」同「淑妃」既稱號，其中一位妃嬪，叫李子林被賜姓「王」同埋封咗做「貴妃」，成為元質貴妃王氏（韓文版）。喺《高麗史》嗰度，除咗佢既出生地同老豆之外，無其他關於佢既記載。亦都唔知道佢既生死日期同墓地喺邊度，佢同顯宗無生到任何細路仔。佢係清州人，佢老豆本性李，因為鎮壓叛亂有功，所以俾國王賜姓王。
後來，到咗第十一代國王既文宗時期，確立咗呢個制度，皇妃、妃子、賢妃、賢妃都成為正一品既封號。
貴妃蚌

貴妃蚌（學名：Mactra antiquata），喺其他地方又叫做西施蚌、西施舌、西施馬珂蛤等等，係種食得嘅貝類海鮮，生物學分類係屬雙殼綱簾蛤目馬珂蛤科馬珂蛤屬。

分佈
貴妃蚌主要分佈喺越南、南中國海、韓國、中國大陸、臺灣，棲息喺潮間帶到潮下帶20米（66英尺）左右、潮間帶下區同淺海嘅沙灘入面。

食用
貴妃蚌係重要嘅商業貝殼：相比起其他雙殼綱物種，呢隻物種食得嘅位置好多，但日常一般會先整走佢嘅內臟，淨係食佢嘅肉。
貴廣客運專線

貴廣客運專線係中華人民共和國一條起緊嘅鐵路，自貴州貴陽，經廣西桂林、賀州去到廣東廣州。設計線路長度857公里，起好之後貴陽至廣州嘅列車運行時間可以縮短到五至六個鐘頭。2008年10月13號開工起，工程投資858億元，預計6年內起好。
貴定

貴定係中國貴州黔南下轄嘅一個縣，有1631平方公里咁大。
談文站

由道路側睇到嘅談文車站主建築。
談文車站月臺。
自月台上回望日治時代建造嘅木造站屋。
談文車站喺台灣苗栗縣造橋鄉，係臺灣鐵路管理局海岸線嘅鐵路車站，而家係苗栗縣定歷史建築。係海線五寶之一。

利用狀況
而家係招呼站，僅停靠區間車。
本站開放使用悠遊卡、一卡通及icash 2.0畀錢。
調音方法

調音方法（粵拼：tiu4 jam1 fong1 faat3；英文：manner of articulation）係語音學同音系學成日提到嘅一個概念，最常用係攞嚟將輔音分類。一個人要發出語音嗰陣，空氣會經聲道流動再由口同鼻等噴出，途中「條脷嘅位置同郁動」等嘅多個變數會影響嗰一吓聲有乜特性，而調音方法簡單講就係反映緊啲發聲器有幾咁「收縮埋一齊」:Ch 4。

雙唇鼻音/m/maa1（媽）係一種雙唇音，發音嗰時會用到上下兩塊嘴唇阻斷空氣流動。

清雙唇破音/p/baa1（巴）/p/ 都係一種雙唇音，不過調音方法就同 /m/ 唔同，/m/ 係一種鼻音，而 /p/ 就係一種塞音，鼻音涉及空氣由鼻嗰度自由噉噴出，而塞音就係成條聲道受到阻斷，令到空氣暫時完全停止流動。

清唇齒擦音/f/faa1（花）屬於唇齒音，同時喺調音方法上係一種擦音，擦音指個輔音發出嗰陣時，發音人會有兩個發聲器靠得好埋組成一條狹窄通道，再迫空氣通過呢條通道，而喺 /f/ 當中「兩個發聲器」就係嘴唇同牙，所以叫唇齒嘅擦音。
啲人用圖表列出輔音嗰陣，通常係用打戙嗰條軸反映調音方法嘅。
談判

談判（negotiation）係指兩個或者以上嘅人進行對話，務求以令雙方得到對佢哋有利嘅結果。
專責談判嘅人叫談判員（negotiator），亦經常被俗稱做「談判專家」。
調音部位

呢幅圖畫顯示咗唔同嘅調音部位。
調音部位（粵拼：tiu4 jam1 bou6 wai6；英文：place of articulation）係語音學同音系學上講到，用嚟將輔音分類嘅主要方法之一。一款輔音嘅調音部位，係指講嘢嘅人發出呢款輔音嗰陣，聲道嗰拃結構係喺邊個位閂埋阻斷空氣流動嘅:p 10。

雙唇鼻音/m/maa1（媽）係一種雙唇音，發音嗰時會用到上下兩塊嘴唇阻斷空氣流動，即係調音部位好前。想像附圖 A 入便 1 同 2 嗰兩個位中間，喺發出呢種聲嗰陣會閂埋。

軟腭鼻音/ŋ/ngaa1同雙唇鼻音比起嚟，軟腭鼻音阻斷空氣流動嗰個部位就後好多。想像附圖入便 8 嘅位，喺發出呢種聲嗰陣會閂埋。
啲人用圖表列出輔音嗰陣，通常係用打橫嗰條軸反映調音部位嘅。
舉一個現代粵語冇嘅調音部位例子嘅話，可以睇睇唇齒鼻音 /ɱ/—有語言可以係（例如）/ɱi/ 指眼但 /mi/ 指尿嘅，之但係呢兩吓音一個粵語人聽到可能當佢哋同樣係似粵拼 mi1 噉嘅音，會覺得「/ɱ/ 只不過係讀得怪少少嘅 /m/」:p 56。
談情說案

《談情說案》（英文：The Mysteries of Love）係香港無綫電視製作嘅時裝電視劇，由林峯、楊怡、馬國明同廖碧兒領銜主演，監製劉家豪。故仔講有位物理學教授幫警方破案，畀觀眾形容係日劇《神探伽俐略》嘅香港版。
談婚論嫁

《談婚論嫁》（英文：Wedding Experts）係香港無綫電視製作嘅婚姻資訊節目，由林盛斌、麥美恩、糖妹主持，2023年3月30號到3月31號禮拜四到五 22:30-23:05喺翡翠台播。
談氏

談係唐人姓氏，喺《百家姓》裏頭排第117位。

名人
談樹文：前香港騎師
談善言：香港藝人
談民偉：香港退休警司，從商超過25年，亦係一位資深馬主，曾擁有馬王級名駒「多威」。
談立德：談民偉侄哥、馬主。
呢篇談氏係同姓氏有關嘅楔位文章，重未寫完嘅。麻煩你幫手充實佢。
蔡智明

蔡智明（1970年12月1號—1990年12月16號），已故香港單車運動員。

家庭
蔡智明係家中最細，有一個阿哥，一個家姐，生前幫佢老豆做車綑花邊生意。蔡智明祖籍福建，1981年喺鄉下來港，同屋企人住喺觀塘康寧道。

單車生涯
蔡智明喺1986年開始參加單車比賽，1990年得到香港單車精英賽總成績第4名，又代表香港參加喺北京舉行嘅1990年亞洲運動會同環台單車賽，並去到意大利同澳洲受訓練，佢生前係藝興單車隊成員。

意外身亡
1990年12月16號，蔡智明同隊友喺澳門孫逸仙紀念公園參加大豐杯比賽，喺最後一圈嗰時同北京車手龔玉岩發生碰撞，當時佩戴橡膠條安全頭盔嘅蔡智明首先衝落水渠，之後再反彈撞喺佢架單車扶手上面，同龔玉岩齊齊拋出車外，蔡智明跌入花圃，頭部重創，送院時證實死亡，終年20歲。
蔡智明嘅遺體喺山頂醫院解剖驗屍，12月20號送返香港，並喺12月23號舉殯同火化。
據報導佢喺出事之前曾經將襪墊保護雙腿，佢好似知道會喺比賽發生意外咁。
蔡明堂

蔡明堂係臺灣國民黨政治人物，曾經係新北市（台北縣）議員，去到2022年唔再尋求連任。

事件
喺1997年6月，佢曾經被綁架勒索500萬，但當時佢唔敢報警。事件直到主謀因為白曉燕命案引起全國轟動之後，佢先至喺11月公開承認事件。
蔡曉慧

蔡曉慧（英文：TSAI Hiu Wai Sherry，1983年9月4號—）係香港游水代表隊前成員，身高163厘米，最擅長背泳同混合式，曾經獨攬18項香港游水紀錄，到家下[咩時候？]重係12項嘅保持者。

學歷
蔡曉慧喺中學時期讀拔萃女書院；2002年中七畢業之後去咗加利福尼亞州Orange Coast College讀；兩年後讀柏克萊加州大學商學院，期間係泳隊隊長。2008年9月，蔡曉慧喺香港中文大學攻讀體育運動科學碩士學位。

簡歷
蔡曉慧喺黃金寶手中接過東亞運動會聖火
1993年，10歲嘅蔡曉慧開始學游水，1995年加入香港代表隊，第二年就打破第一個香港游水紀錄；1997年第一次代表香港參加國際大型游泳比賽，1998年代表香港參加喺莫斯科舉行嘅世界青年運動會攞到銀牌，係香港「零的突破」。
蔡曉慧由2000年奧運起連續三屆參加奧林匹克運動會；而佢喺2004年奧運時更加做中國香港代表隊嘅揸旗手。2007年，蔡曉慧喺亞洲室內運動會入面攞到八面金牌；佢喺參加嘅八個項目入面八次刷新七項香港紀錄同埋亞洲室內運動會嘅賽會紀錄，而成為嗰次運動會入面最多金牌同埋獎牌嘅運動員。
2009年12月10號，蔡曉慧喺2009年東亞運動會女子4x100米混合式接力以破香港紀錄成績攞到銅牌，之後結束14年運動員生涯。退役之後，蔡曉慧喺中國香港體育協會暨奧林匹克委員會做嘢、擔任無綫電視節目《體育世界》主持人同埋香港體育學院游水教練。
蔡時那

蔡時那，係大韓民國嘅一個女藝人同埋演員。